Berdanka

Berdanka — miltiq. Kalibri 10,67 mm, ogʻirligi 4,9 kg, otish uzoqligi 4000 qadam. Amerikalik polkovnik X. Berdan ishlab chiqqan; 19-asr 60- yillarida rus harbiy muhandislari A. P. Gorlov va K. I. Gunnuslar takomillashtirgan. Shundan soʻng AQShda "rus miltigi" nomini olgan. 19-asr 70— 90- yillarida rus qoʻshinlarining asosiy quroli hisoblangan. 1891-yildan boshlab B. oʻrniga rus ixtirochisi S. I. Mosin miltigʻi ishlatilgan.

 Adabiyotlar 
 OʻzME. Birinchi jild. Toshkent, 2000-yil

Turkum:Otashli qurollar